CELEX: 22005D0152(01)
Language: lt
Date: 1133481600000
Title: 2005 m. gruodžio 2 d.  EEE jungtinio komiteto sprendimas Nr. 152/2005, iš dalies keičiantis EEE susitarimo XIII priedą (Transportas)

23.2.2006   
            
            
               LT
            
            
               Europos Sąjungos oficialusis leidinys
            
            
               L 53/53
            
         
      EEE JUNGTINIO KOMITETO SPRENDIMAS
   
   Nr. 152/2005
   2005 m. gruodžio 2 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas EEE jungtinio komiteto sprendimu Nr. 122/2005 (1).
            
         
               (2)
            
            
               Į Susitarimą turi būti įtraukta 2004 m. balandžio 21 d. Europos Parlamento ir Tarybos direktyva 2004/36/EB dėl trečiųjų šalių orlaivių, kurie naudojasi Bendrijos oro uostais, saugos (2).
            
         
               (3)
            
            
               Reikia atsižvelgti į labai mažą Lichtenšteino teritoriją bei jo specifinę geografinę struktūrą ir į tai, kad oro transporto paslaugos, įskaitant trečiųjų šalių oro transporto paslaugas, Lichtenšteine teikiamos labai ribotu mastu.
            
         
               (4)
            
            
               Reikia atsižvelgti į bendrą skrydžių Lichtenšteine skaičių ir į tai, kad nėra reguliariai vykdomų tarptautinių skrydžių į Lichtenšteiną ar iš jo, bei į tai, kad civilinės aviacijos infrastruktūrą Lichtenšteine sudaro tik vienas sraigtasparnių oro uostas,
            
         NUSPRENDĖ:
   1 straipsnis
   Susitarimo XIII priede po 66q punkto (Komisijos reglamentas (EB) Nr. 2042/2003) įterpiamas šis punktas:
   
      
                  „66r.
               
               
                  
                     32004 L 0036: 2004 m. balandžio 21 d. Europos Parlamento ir Tarybos direktyva 2004/36/EB dėl trečiųjų šalių orlaivių, kurie naudojasi Bendrijos oro uostais, saugos (OL L 143, 2004 4 30, p. 76).
                  Šios Direktyvos nuostatos šio Susitarimo tikslais adaptuojamos taip:
                  Šioje direktyvoje nustatytos priemonės netaikomos Lichtenšteino teritorijoje esančiai civilinės aviacijos infrastruktūrai.“
               
            
   2 straipsnis
   Direktyvos 2004/36/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. gruodžio 3 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. gruodžio 2 d.
      
         
            EEE jungtinio komiteto vardu
         
         
            Pirmininkas
         
         HSH Prinz Nikolaus von LIECHTENSTEIN
         
      
   
   
      (1)  OL L 339, 2005 12 22, p. 30.
   
      (2)  OL L 143, 2004 4 30, p. 76.
   
      (3)  Konstituciniai reikalavimai nurodyti.